**Ekonomska škola Mije Mirkovića Rijeka**

**Ivana Filipovića 2, 51 000 Rijeka**

KLASA: 112-02/04-16/04

URBROJ: 2170-56-01-16-01

Rijeka, 13. travnja 2016. godine

 Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11,16/12, 86/12, 94/13 i 152/14) Ekonomska škola Mije Mirkovića Rijeka, Ivana Filipovića 2, raspisuje

**NATJEČAJ**

**za popunu radnog mjesta (m/ž):**

**RAČUNOVODSTVENI RADNIK**, 40 sati tjedno na neodređeno radno vrijeme.

**Uvjeti:**

- završena srednja ekonomska škola – ekonomist / ekonomski tehničar

- najmanje tri godine radnog staža na istim ili sličnim poslovima u proračunskom računovodstvu

**Uz prijavu na natječaj kandidati trebaju priložiti:**

* životopis,
* dokaz o stručnoj spremi,
* dokaz o hrvatskom državljanstvu,
* uvjerenje nadležnog suda da se protiv podnositelja prijave ne vodi kazneni postupak koje nije starije od 3 mjeseca,
* potvrdu o radnom stažu iz matične evidencije HZMO,
* dokaz o traženom radnom stažu od najmanje tri godine na odgovarajućim poslovima (potvrda dosadašnjih poslodavaca o vrsti poslova i trajanju radnog odnosa, preslika ugovora o radu, rješenja i sl. iz kojih mora biti vidljiv ostvareni radni staž na odgovarajućim poslovima)

Navedeni dokazi prilažu se u preslici koja ne treba biti ovjerena, a prije izbora kandidat će priložiti izvornik.

Na natječaj se, pod jednakim uvjetima, mogu prijaviti osobe oba spola.

Kandidati koji ostvaruju pravo na prednost pri zapošljavanju prema posebnom zakonu, dužni su se u prijavi na natječaj pozvati na to pravo i priložiti dokument o priznatom statusu iz kojeg je navedeno pravo vidljivo.

U prijavi je potrebno točno naznačiti radno mjesto za koje se kandidat prijavljuje te navesti podatke podnositelja prijave (ime i prezime, adresa prebivališta, broj telefona, adresa e-pošte, isključivo za potrebe postupka).

Osoba koja nije podnijela pravovremenu i urednu prijavu ili ne ispunjava formalne uvjete iz natječaja, neće se smatrati kandidatom prijavljenim na natječaj.

Povjerenstvo za provedbu natječaja imenuje ravnateljica Škole. Povjerenstvo utvrđuje popis kandidata prijavljenih na natječaj koji ispunjavaju formalne uvjete te ih poziva na testiranje.

Testiranje se sastoji od provjere znanja, sposobnosti i vještina kandidata za obavljanje poslova radnog mjesta (pisani dio testiranja) i razgovora Povjerenstva s kandidatima (intervju). Intervju se provodi samo s kandidatima koji su ostvarili najmanje 50% iz pisane provjere znanja i sposobnosti.

Smatra se da je kandidat koji nije pristupio testiranju povukao prijavu na natječaj i više se ne smatra kandidatom.

**Pisani dio testiranja održati će se u Školi dana 27. travnja 2016. godine.**

Točno vrijeme i lista kandidata koji se pozivaju na pisani dio testiranja biti će objavljeni na mrežnim stranicama Škole 26. travnja 2016. godine. Kandidati će o navedenom biti obaviješteni i putem adrese elektroničke pošte i kontakt broja telefona navedenog u prijavi.

**Razgovor Povjerenstva s kandidatima održati će se u Školi dana 28. travnja 2016. godine.**

Kandidati koji su ostvarili najmanje 50% iz pisane provjere znanja i sposobnosti o točnom vremenu održavanja razgovora s Povjerenstvom biti će obaviješteni 27. travnja 2016. godine putem adrese elektroničke pošte i kontakt broja telefona navedenog u prijavi.

Područje testiranja:

* porezni propisi (Zakon o porezu na dohodak, Pravilnik o porezu na dohodak)
* poznavanje proračunskog računovodstva (Zakon o proračunu, Pravilnik o proračunskom računovodstvu i računskom planu)
* poznavanje propisa koji reguliraju isplatu plaća i naknada plaća (Zakon o doprinosima, Pravilnik o doprinosima)

Natječaj je objavljen na mrežnim stranicama Hrvatskog zavoda za zapošljavanje i mrežnim stranicama Ekonomske škole Mije Mirkovića Rijeka i traje od 13. travnja 2016. godine do 21. travnja 2016. godine.

Prijave se dostavljaju na adresu: **Ekonomska škola Mije Mirkovića Rijeka, Ivana Filipovića 2, 51000 Rijeka, s naznakom „ZA NATJEČAJ“** u roku od 8 dana od dana objave natječaja.

Nepotpune i nepravodobne prijave neće se razmatrati.

O rezultatima natječaja kandidati će biti obaviješteni u zakonskom roku.

 Ravnateljica škole

 \_\_\_\_\_\_\_\_\_\_\_\_\_\_\_\_\_\_\_\_

 Laura Grubišić, prof. reh.